钦定古今图书集成/明伦汇编/皇极典/第239卷 > 《天章阁观御飞白书五言十韵》宋·韩琦
## 钦定古今图书集成/明伦汇编/皇极典/第239卷 > 《天章阁观御飞白书五言十韵》宋·韩琦

内阁开清晓，中天对迩臣。唐虞遗典在，河洛奥书陈。
二圣勤劳旧，千龄矩法新。帝晖方咫尺，宸翰复躬亲。
鸾拂宫绡舞，花随御笔春。奎光连璧府，剑影动龙津。
今古神功绝，颁宣上意均。玉峰罗俎豆，黼座拱星辰。
鱼藻符亨会，蓬瀛寄此身。“霞流仙饮罢，又赐一杯醇。”